b'\n_START_ARTICLE_\nSonia Bi\xc4\x87ani\xc4\x87\n_START_PARAGRAPH_\nSonia Wild Bi\xc4\x87ani\xc4\x87 (Kenley, Surrey, 3. sije\xc4\x8dnja 1920.), anglistica\n_START_SECTION_\n\xc5\xbdivotopis\n_START_PARAGRAPH_\nRodila se je u Kenleyju u V. Britaniji. U SAD-u se \xc5\xa1kolovala te boravila jedn ugodinu. U rodnu Veliku Britaniju vratila se je 1939. po\xc4\x8detkom drugoga svjetskog rata. 1941. se je godine pridru\xc5\xbeila ATS-u. Od 1942. do kraja rata radila je u vojnom obrazovnom servisu. U Londonu je upoznala hrvatskog ekonomista Rudolfa Bi\xc4\x87ani\xc4\x87a, predratnog ma\xc4\x8dekovca, koji je tijekom rata u Velikoj Britaniji slu\xc5\xbebovao kao jugoslavenski politi\xc4\x8dki du\xc5\xbenosnik. Za nj se je udala 1945. godine te s njim oti\xc5\xa1la \xc5\xbeivjeti u Zagreb u kojem je ostala do danas. Suprug je poslije rata nastavio karijeru sveu\xc4\x8dili\xc5\xa1nog profesora. Uskoro mu se na polo\xc5\xbeaju pridru\xc5\xbeila i supruga Sonia Wild, koja je bila jedna od prvih poslijeratnih anglistica. U Zagrebu je studirala anglistiku i jugoslavenske knji\xc5\xbeevnosti na Filozofskom fakultetu i diplomirala 1952., a doktorirala englesku knji\xc5\xbeevnost u Oxfordu 1959. godine. Zaposlila se je na Katedri za engleski jezik i knji\xc5\xbeevnost na kojoj je ostala sve do odlaska u mirovinu 1992. godine.  Predavala je kolegij Kultura i civilizacija Velike Britanije te razne kolegije iz engleske i ameri\xc4\x8dke knji\xc5\xbeevnosti na Odsjeku za anglistiku.'